S-166/2013

Mál þetta, sem dómtekið var miðvikudaginn 13. mars sl., er höfðað með ákæru lögreglustjórans á höfuðborgarsvæðinu, útgefinni 26. febrúar sl., og framhaldsákæru, útgefinni 13. mars sl., á hendur H-kvk-þgf A-kvk-þgf H-kvk-þgf, kt. 000000-0000, og L-kvk-þgf N-kvk-þgf R-kvk-þgf, kt. 000000-0000, báðum búsettum að Hverfisgötu 105, Reykjavík, fyrir eftirtalin hegningar- og umferðarlagabrot:

I.

Gegn ákærðu báðum:

1. Fyrir þjófnað, með því að hafa þriðjudaginn 21. ágúst 2012, í búningsaðstöðu kvenna í Sporthúsinu, Dalsmára 9-11, Kópavogi, stolið debetkorti, Iphone farsíma að áætluðu verðmæti kr. 100.000, strætómiðum og lausafé að fjárhæð kr. 12.000 úr læstum skáp sem E-kvk-nf L-kvk-nf hafði til umráða, allt samtals að verðmæti kr. 112.000.

Telst brot þetta varða við 244. gr. almennra hegningarlaga nr. 19/1940.

2. Fyrir þjófnað, með því að hafa föstudaginn 24. ágúst 2012, í búningsaðstöðu kvenna í Sporthúsinu, Dalsmára 9-11, Kópavogi, stolið debetkorti, Iphone 4S farsíma að verðmæti kr. 130.000 og lausafé að fjárhæð kr. 3000 úr læstum skáp sem H-kvk-nf S-kvk-nf H-kvk-nf hafði til umráða, allt samtals að verðmæti kr. 133.000.

Telst brot þetta varða við 244. gr. almennra hegningarlaga nr. 19/1940.

3. Fyrir fjársvik, með því að hafa þann 24. ágúst 2012, í alls 14 skipti, svikið út vörur og þjónustu hjá eftirgreindum fyrirtækjum í Reykjavík, samtals að verðmæti kr. 51.102, með því að framvísa þar í blekkingarskyni og án heimildar greiðslukorti H-kvk-ef S-kvk-ef H-kvk-ef, kt. 000000-0000, sem ákærðu höfðu stolið eins og nánar greinir í ákærukafla I.2, og látið þannig skuldfæra andvirði varanna og þjónustunnar á debet- kortareikning eiganda, eins og hér greinir:

Samtals: kr. 51.102

Telst brot þetta varða við 248. gr. almennra hegningarlaga nr. 19/1940.

4. Fyrir þjófnað, með því að hafa miðvikudaginn 29. ágúst 2012, í búningsaðstöðu kvenna í Sporthúsinu, Dalsmára 9-11, Kópavogi, stolið Iphone farsíma að verðmæti kr. 129.000 úr læstum skáp sem S-kvk-nf H-kvk-nf P-kvk-nf hafði til umráða.

Telst brot þetta varða við 244. gr. almennra hegningarlaga nr. 19/1940.

5. Fyrir þjófnað, með því að hafa fimmtudaginn 30. ágúst 2012, í búningsaðstöðu kvenna í Sporthúsinu, Dalsmára 9-11, Kópavogi, stolið verðmætum úr sex læstum skápum eins og hér greinir:

-Tveimur farsímum af gerðinni LG og Nokia og greiðslukortum í eigu S-kvk-ef Ö-kvk-ef S-kvk-ef, samtals að áætluðu verðmæti kr. 100.000.

-Farsíma af gerðinni Nokia E72 í eigu E-kvk-ef S-kvk-ef E-kvk-ef að áætluðu verðmæti kr. 70.000.

-Veski í eigu E-kvk-ef F-kvk-ef að áætluðu verðmæti kr. 10.000.

- Farsíma af gerðinni Nokia 500 og greiðslukortum í eigu G-kvk-ef B. K-kvk-ef, að áætluðu verðmæti kr. 40.000.

- Farsíma af gerðinni Nokia X3 í eigu E-kvk-ef S-kvk-ef R-kvk-ef, að áætluðu

verðmæti kr. 20.000.

- Farsíma af gerðinni Iphone 4 í eigu S-kvk-ef S-kvk-ef að áætluðu

verðmæti kr. 120.000.

Telst brot þetta varða við 244. gr. almennra hegningarlaga nr. 19/1940.

6. Fyrir þjófnað, með því að hafa sunnudaginn 23. september 2012, í verslun Hagkaups, Smáralind, Kópavogi, stolið fatnaði, samtals að verðmæti kr. 39.425.

Telst brot þetta varða við 244. gr. almennra hegningarlaga nr. 19/1940.

II.

Gegn ákærðu H-kvk-þgf A-kvk-þgf fyrir umferðarlagabrot, með því að hafa að kvöldi föstudagsins 19. október 2012, ekið bifreiðinni ZP-381, óhæf um að stjórna henni örugglega vegna áhrifa ávana- og fíkniefna (tetrahýdrókannabínól í blóði 4,9 ng/ml) austur Laugaveg í Reykjavík, þar sem lögregla hafði afskipti af henni framan við hús nr. 164 við Laugaveg.

Telst brot þetta varða 1. sbr. 2. mgr. 45a. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

III.

Gegn ákærðu báðum fyrir þjófnað með því að hafa þann 30. ágúst 2012, í Reykjavík stolið alls 50.000 kr. í tveimur tilvikum úr hraðbanka Landsbankans, Smáralind í Kópavogi, með notkun debetkorts frá Valitor og öryggisnúmeri reikningsins í eigu S-kvk-ef Ö-kvk-ef S-kvk-ef sem ákærða hafði stolið úr læstum skáp eins og nánar er rakið í ákærukafla I.5.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmdar til refsingar og til greiðslu alls sakarkostnaðar og ákærða H-kvk-nf A-kvk-nf sæti sviptingu ökuréttar skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Með framhaldsákæru var aukið við ákæru kröfu S-kvk-ef Ö-kvk-ef S-kvk-ef um að ákærðu verði gert að greiða sameiginlega skaðabætur að fjárhæð 161.200 krónur auk vaxta samkvæmt 8. gr. laga um vexti og verðtryggingu nr. 38/2001 frá 30. ágúst 2012 þar til mánuður er liðinn frá birtingu kröfunnar, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Af hálfu ákærðu H-kvk-þgf A-kvk-ef R-kvk-þgf er krafist vægustu refsingar er lög leyfa, sem jafnframt verði skilorðsbundin að fullu.

Verjandi ákærðu L-kvk-ef N-kvk-ef R-kvk-ef krefst vægustu refsingar er lög leyfa, sem jafnframt verði skilorðsbundin, og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda, ákærðu H-kvk-þgf og verjanda ákærðu L-kvk-ef hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu er sekar um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærða H-kvk-nf A-kvk-nf er fædd í júní 1993, en ákærða L-kvk-nf í janúar 1994. Ákærða H-kvk-nf A-kvk-nf hefur ekki sætt refsingu. Samkvæmt sakavottorði ákærðu L-kvk-ef var ákæru á hendur henni vegna fjárdráttarbrots frestað skilorðsbundið í tvö ár hinn 9. febrúar 2012. Í máli þessu eru ákærðu sakfelldar fyrir fjölmörg auðgunarbrot, sem þær frömdu í félagi, og höfðu brot þeirra umtalsvert fjártjón í för með sér fyrir þá einstaklinga sem fyrir urðu. Þykja ákærðu hafa sýnt af sér einbeittan brotavilja. Það horfir ákærðu til málsbóta að þær hafa gengist greiðlega við brotum sínum. Samkvæmt framansögðu, og með vísan til 6. tölul. 1. mgr. og 2. mgr. 70. gr. og 77. gr. almennra hegningarlaga, þykir refsing ákærðu hvorrar um sig hæfilega ákveðin fangelsi í þrjá mánuði, en fresta skal fullnustu refsingar ákærðu og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða H-kvk-nf A-kvk-nf er svipt ökurétti í 12 mánuði.

Fullnægt var skilyrðum 1. mgr. 153. gr. laga um meðferð sakamála nr. 88/2008 til útgáfu framhaldsákæru í málinu, en með henni var aukið við ákæru kröfu S-kvk-ef Ö-kvk-ef S-kvk-ef um skaðabætur að fjárhæð 161.200 krónur auk vaxta sem ákærðu greiði sameiginlega. Bótakrafa sundurliðast þannig:

Úttekt af kreditkortareikningi kr. 50.000

Nýir lyklar og læsing á útidyrahurð kr. 11.000

Peningaveski kr. 10.000

Sundkort kr. 3.000

Peningar kr. 2.000

Ökuskírteini kr. 5.900

Endurnýjun á kortum kr. 4.000

Samtals: kr. 85.900

Verður litið svo á að krafist sé skaðabóta að fjárhæð 85.900 krónum, en ekki 161.200 krónum sem í framhaldsákæru greinir. Ákærðu bera ábyrgð á því tjóni sem þær hafa valdið með brotum sínum. Bótakrefjandi hefur lagt fram gögn um heimildarlausar úttektir af kreditkortareikningi að fjárhæð 50.000 krónur, vegna kostnaðar við smíði á lyklum og lásaumbúnaðar, 11.000 krónur og endurnýjunar greiðslukorts, 1.900 krónur. Verða ákærðu sameiginlega dæmdar til greiðslu skaðabóta að fjárhæð 62.900 krónur, með vöxtum sem í dómsorði greinir. Aðrir liðir bótakröfu eru ekki studdir viðhlítandi gögnum og verður þeim vísað frá dómi.

Ákærða H-kvk-nf A-kvk-nf greiði 70.098 krónur í sakarkostnað.

Ákærða L-kvk-nf greiði málsvarnarþóknun skipaðs verjanda síns, G-kk-ef S-x-x R-kk-ef hdl., 75.300 krónur að meðtöldum virðisaukaskatti.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærðu, H-kvk-nf A-kvk-nf H-kvk-nf og L-kvk-nf N-kvk-nf R-kvk-nf, sæti hvor um sig fangelsi í þrjá mánuði, en fresta skal fullnustu refsingar ákærðu og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða, H-kvk-nf A-kvk-nf, er svipt ökurétti í 12 mánuði.

Ákærðu greiði S-kvk-þgf Ö-kvk-þgf S-kvk-þgf óskipt 62.900 krónur með vöxtum samkvæmt 8. gr. laga um vexti og verðtryggingu nr. 38/2001 frá 30. ágúst 2012 til 13. apríl 2013, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða, H-kvk-nf A-kvk-nf, greiði 70.098 krónur í sakarkostnað.

Ákærða, L-kvk-nf, greiði málsvarnarþóknun skipaðs verjanda síns, G-kk-ef S-x-x R-kk-ef hdl., 75.300 krónur að meðtöldum virðisaukaskatti.

R-kvk-nf H-kvk-nf